JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas Iisrael ja Liibanon jõuavad gaasilepinguni?
Araabiamaad hoiatasid Suurbritanniat
Uus terrorirühmitus Iisraeli vastu
Iisrael ja Liibanon on jõudmas ajaloolise kokkuleppeni
maadevahelisel merepiiril asuva
gaasi- ja naftamaardla puurimisõiguste suhtes.
Ajalooline seetõttu, et Liibanon pole kunagi tunnustanud Iisraeli riiki,
nii et sõlmitava lepingu kaudu see nüüd toimub, vähemalt kaudselt.
Lepingu järgi annab Iisrael Liibanonile täielikult majandusvete kolmnurga,
mille suhtes 10 aasta eest kõnelustel läbi räägiti,
kuid mitte nn laiendatud kolmnurka, mida Liibanon ca aasta eest nõudis.
Leping annab Liibanonile ka võimaluse
arendada tervet Kana-välja, mis ulatub lõunasse Iisraeli vetesse.
Iisrael saab omakorda intresse gaasilt, mida Liibanon leiab
tolles endiselt ülimalt vaidlusaluses Vahemere idaosa piirkonnas,
rääkis peaminister Yair Lapid valitsuse istungil.
Meretüli puudutab ca 860 ruutkilomeetri suurust veeala
Vahemere idaosas, mis hõlmab mitmeid tulusaid gaasimaardlaid.
Kõnelused algasid toonase peaministri
Benjamin Netanyahu juhitud eelmise valitsuse ajal
ja on kestnud hoolimata Hezbollah' pidevatest ähvardustest.
Lepingu pealäbirääkija, ameeriklane Amos Hochstein
reisis mullu pidevalt Beiruti ja Jeruusalemma vahel
lepingut arutamas.
Nüüd said selle käendajateks nii USA kui ka Prantsusmaa.
Lepingu viimaste detailide üle käivad endiselt kõnelused,
ja neid jälgivad juriidilised nõunikud, kaitseminister Benny Gantz,
asepeaminister Naftali Bennett ja valitsuse justiitsminister,
enne kui need tuuakse julgeolekuministrite nõukogu istungile.
Liibanonis tegutsev Iraani toetatud terrorirühmitus Hezbollah
on avaldanud lepingu suhtes rahulolu,
nimetades seda suureks võiduks sionistliku vaenlase üle.
Iisraelis nimetas opositsioonijuht Netanyahu lepingut
alistumiseks Hezbollah' ähvardustele ja hoiatas peaminister Lapidi,
et too ei kasutaks võimalikku seadusauku
ega tooks seda antud kujul Knessetisse.
Tema sõnul pole Lapidil mandaati
loovutada Iisraeli suveräänseid alu ja omandit vaenulikule riigile.
Lisaks on parempoolsed kodanikuühendused juba teatanud,
et plaanivad pöörduda ülemkohtusse,
kui merepiirilepingut ei viida käsitlemiseks parlamenti.
Iisrael ühines nädala eest suure rahvusvahelise vastuseisukooriga
nelja Venemaa poolt Ukrainas okupeeritava ala annekteerimisele
ja kordas täielikku toetust Ukraina õigusele oma territooriumi valitseda.
Iisraeli Välisministeerium tegi avalduse peagi pärast seda,
kui Venemaa president Vladimir Putin allkirjastas lepingud
osaliselt okupeeritud Donetski, Luhanski, Hersoni
ja Zaporožje ühendamise kohta Vene Föderatsiooniga.
"Iisrael toetab Ukraina suveräänsust ja territoriaalset puutumatust.
Me ei toeta nelja piirkonna ühendamist Venemaaga.
Iisrael on väljendanud seda selget seisukohta korduvalt,
ka viimastel päevadel," öeldakse ministeeriumi ametlikus avalduses.
Iisrael oli varem eelmisel nädalal eitanud kõiki
antud aladel peetud rahvahääletusi
ühendamismenetluse põhjendamiseks,
mis tähendas liikumist selge vastuseisu suunas Vene poliitikale
pärast seda, kui Lapidi valitsus
oli varem püüdnud Venemaa ja Ukraina vahel tasakaalu leida.
USA seab Venemaale kiired ja tõsised sanktsioonid,
teatati Valgest Majast.
Bideni valitsuse teatel toetavad USA partnerid G-7 riikides
lisasanktsioonide määramist mis tahes riigile,
kes toetab Venemaa katset Ukraina alu annekteerida.
G-7 gruppi kuuluvad Suurbritannia, Kanada, Prantsusmaa, Saksamaa,
Itaalia, Jaapan ja USA, ning see näitas selgelt,
et nad ei tunnusta kunagi neid väidetavaid annektsioone
või relva ähvardusel tehtud võltsreferendumeid.
Venemaa rikub sellega rahvusvahelist õigust,
tallab jalge alla ÜRO põhiseaduse
ja osutab põlgust kõigi rahumeelsete riikide suhtes.
Venemaa president Putin aga viitas omakorda
USA poolt kunagi harrastatud saatanlikule orjusele ja kolonialismile,
ning Lääne retoorika sarnasusele natsijuhi Goebbelsi harrastatuga,
ning lõpuks ka tuumarelva kasutamisele,
kui Venemaa õigusi peaks rikutama.
Mitmed araabiamaad hoiatasid Ühendkuningriiki,
et saatkonna kolimine Jeruusalemma seab ohtu selle
ja nonde araabiamaade vahelise kaubavahetuslepingu.
Kahe aasta eest sõlmitud Aabrahami lepingute liikmesriigid Bahrein,
Araabia Ühendemiraadid ja Maroko saatsid kirja
Suurbritannia peaministrile Liz Trussile juba enne,
kui viimane teatas Lapidile plaanist revideerida saatkonna asukohta.
Araabiamaade suursaadikud kirjutasid,
et käik oleks esmalt illegaalne ja halvasti läbi mõeldud,
teatas eelmine nädal The Guardian.
Raporti teatel on Aabrahami lepinguid toetavad riigid vastu
Suurbritannia võimalikule saatkonna kolimisele, sest kardavad,
et nende otsust sõlmida Iisraeliga diplomaatilised suhted
võidakse näha islami reetmisena,
ja teiseks põhjusena sellele Inglismaa käitumisele.
Vaid USA, Guatemala, Kosovo ja Honduras
on Jeruusalemmas saatkonnad avanud.
Teistel riikidel, nagu Ungari, Tšehhi Vabariik, Serbia ja Austraalia
on Jeruusalemmas ametlikud kaubandus- või kaitsebürood.
Kuigi ajaleht ei maininud oma raporteis mingeid allikaid, öeldi,
et mõned araabia diplomaadid on isegi hoiatanud,
et Briti saatkonna kolimine Jeruusalemma
võib ohustada Ühendkuningriigi ja Pärsia lahe Koostöönõukogu vahelist,
pikalt arutatud vabakaubanduslepingut,
mis plaaniti allkirjastada käesoleva aasta lõpus.
Taas hukkus kaks palestiinlast,
kes püüdsid eelmine nädal relvadega vastu panna
Iisraeli sõjaväelaste arestireidile Juudas ja Samaarias.
Armee esindaja teatel toimus intsident,
kui IDF-i sõdurid otsisid Jalazone'i pagulaslaagrist
mitmeid terrorismis kahtlustatavaid
ja ühe öö jooksul vahistati 16 palestiinlast.
Seda püüti takistada auto rammimisega IDF väesalkade pihta,
mistõttu mõlemad sõidukis viibinud palestiinlased said surma.
Palestiina püssimehed on viimastel kuudel võtnud sihikule
Iisraeli armeebaasid Läänekalda turvamüüri ääres
ning ka Iisraeli asundused
ja autodega maanteedel liikuvad tsiviilelanikud.
Iisraeli armee ja politsei on olnud kõrgendatud valmisolekus
alates eelmine nädal alanud juutide pühadeperioodist
ja pinged on süvenenud ka Templimäe piirkonnas.
Iisraeli terrorismivastastel, peamiselt öösel toimuvail reididel
on viimastel kuudel hukkunud üle 100 palestiinlase
ning Juuda ja Samaaria aladel on vahistatud üle 2000 kahtlusaluse.
Nagu Iisraelil poleks piisavalt tööd
olemasolevate terrorirühmituste tegevuse piiramisega,
teatas uus rühmitus Lions' Den ehk Lõvidekoobas
võitlusega ühinemisest "Iisraeli illegaalse okupatsiooni vastu".
Veel pole teada, kui palju noori mehi on uue terrorirühmitusega ühinenud
ja kes gruppi juhib.
Ühe Palestiina omavalitsuse julgeolekuallika hinnangul
on rühmituses alla 100 püssimehe
erinevatest palestiinlaste asja eest võitlevatest grupeeringutest.
Nabluse vanalinnas peakorterit omava Lions' Deni
rajas 25-aastane Mohamme Al-Azizi, hüüdnimega Abu Saleh,
kes hukkus relvastatud intsidendis Iisraeli armee sõduritega
mullu juulis.
Abu Saleh'ga ühinenud noormehed on moodustanud teatud miilitsa,
mis usub relvastatud vastupanusse, ütles mainitud allikas.
On ka väga võimalik, et mõned grupeeringud,
sh Hamas ja Islamidžihaad, annavad neile relvade ostmiseks raha.
Sel juhul oleks osalejaks ka Iraan,
kes rahastab omakorda eelmainitud rühmitusi.
See oleks seega esimene organiseerunud relvastatud rühmitus,
mis koosneb erinevate palestiinlaste rühmituste,
sh Fatah', Hamasi, Islamidžihaadi ja PFLP
ehk Palestiina Vabastamise Rahvarinde liikmetest.
Veidi rahulikuma teema juurde.
Põhja-Iisraelis asuval Baniase looduskaitsealal
leiti peidik 44 Bütsantsi ajast pärit kuldmündiga.
Usutakse, et need maeti Bütsantsi ajal
Levanti liikunud moslemite vallutusretke ajal 635. a AD.
Mündid loovutati uurimiseks
Iisraeli Muinsuskaitseameti numismaatikaeksperdile
dr Gabriela Bijovskyle.
Ta tuvastas mitmeid kahe erineva keisri vermitud münte
meie ajaarvamise esimestelt sajanditelt.
Leid on arheoloogiliselt ülitähtis,
sest pärineb oluliselt üleminekuperioodilt Baniase linna
ja kogu Levanti piirkonna ajaloos,
tõdes Iisraeli Muinsuskaitseameti juht Eli Escusido.
Leiud hõlmasid ka mosaiikpõranda jäänuseid ja kive,
kuhu oli graveeritud mitmeid riste, mis viitab sellele,
et Baniasest sai hiljem oluline kristlaste palverännakuobjekt.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee
Tõlge: Monika Jaaguri